2016. szeptember 10. 22:06 Somogyi Márk írta, <[somogyimark@sm-art.hu](mailto:somogyimark@sm-art.hu)>:

*Pár gondolat és számunkra fontos szempont, melyet korábban említettem. Köszönöm.*Tisztelt Polgármester úr!  
  
A tér felújításáról szóló különböző elképzeléseket látva (még ha nem is hivatalos tervekről van szó), szeretném időben ismertetni álláspontomat.  
  
Támogatom a tér szebb és stabilabb burkolását. Támogatom egy szebb és jobban elhelyezett kút létrehozását / fenntartását.  
  
Fontos azonban leszögezni, hogy a térnek nevezett közterületet (vagy közút részt) nem csupán 2 méternyi sávban kívánjuk igénybe venni, hanem mint közös területet, ugyanolyan mértékben kívánjuk használni, mint bárki más. Az évekkel ezelőtt általunk kihelyezett növények célja kizárólag az, hogy mindenki számára világosan jelezzük: ne tekintse kocsma/presszó terasznak bejáratunkat is (ránk maradt ez a feladat, mivel e fizikai határ jelzésére mindaddig egyik bérlő sem vette a fáradtságot).  
  
Nem szeretnénk tehát, hogy ebből a képzeletbeli vonalból egyfajta felhasználási jogosultságra következtessen bárki. A presszó asztalait és székeit igyekszünk rugalmasan elfogadni, de semmiképp nem tudunk úgy tekinteni a jelenlegi közös területre, mint egy nagy privát Coop teraszra, ami mellett 2 méteres sávban meghúzhatjuk magunkat. Fontos tehát, hogy bejáratunk közvetlen környezetében számunkra is rendelkezésre álló hely álljon rendelkezésre és privát szféránk/magánterületünk és a közút között meglegyen az a normális átmenet, amely minden porta esetében létezik; nem szeretnénk tehát, hogy portánk kvázi egy presszó/kocsma teraszára/teraszáról nyíljon és jövés-menéseinkbe, vendégeink/ügyfeleink fogadásába önkényesen becsatlakozzanak a vendéglátó egység jó kedélyű vendégei.  
  
Szem előtt kell tartani, hogy a Kossuth u. 33/b cégem telephelye, ahol céges tevékenység folyik, ügyfeleimet kulturált körülmények között kell fogadnom és nem adhatom fel a számunkra fenntartott parkolási lehetőséget sem. Ugyanebből az okból közvetlenül érinti cégem működését a Kossuth u. 33/b bejáratának megfelelő észlelhetősége (ennek már a jelenlegi nagy cserepes növények is akadályai valamelyest) illetve megközelíthetősége. Előfordul, hogy új ügyfeleim nem találják a sarokba szorult és növények mögé rejtett bejáratot; ezért szeretnénk, hogy a jövőben egy szebb környezetű, de megközelíthetőbb bejárat irányába haladhassunk és a Coop üzletlánccal (vagy bérlőivel) azonos eséllyel reklámozhassuk tevékenységünket a közúton elhaladók felé.  
  
Emellett természetesen szippantós autónak, tűzifa szállítmánynak és egyéb fuvaroknak is akadálymentes megközelítést kell biztosítanunk.  
  
Kérem a fentiek figyelembe vételét a későbbiekre nézve és az együttgondolkodás folyamatában.  
  
Tisztelettel: Somogyi Márk

A(z) üzenetben nem található vírus.  
Ellenőrizte: AVG - [www.avg.com](http://www.avg.com)  
Verzió: 2016.0.7752 / Vírus adatbázis: 4649/13001 - Kiadás dátuma: 2016.09.11.